Miekat

Miekat eroavat Ne Pecessä paljolti siitä, millaisia ne tosielämässä ovat. Niistä kuuluu outoja ääniä, ne ovat oudon muotoisia, ja välillä niitä käytetään muutenkin hyvin epäkäytännöllisesti.
== Outoa kalinaa ==
Miekat pitävät erittäin paljon meteliä, olkoon se sitten kalinaa tai rahinaa. Etenkin kun miekan vetää huotrasta, kuuluu aseesta erittäin karhea metallinen ääni, kuin terä hinkkaisi huotran metalliseen osaan. Huotrassa ei välttämättä tarvitse edes olla metallia, mutta ääni kuuluu silti, sillä se on niin uhkaava ja coolia, ettei sitä malta jättää pois.
Miekat pitävät myös metallisen klak-äänen, kun niitä liikuttaa edes hieman, vaikka ne eivät osuisi mihinkään. Etenkin ennen taistelua on tämä ääni aina läsnä. Se saattaa kuulua miekan ollessa huotrassaan, kuin myös ulos vedettynä. Ääni voi johtua myös miekan rikkinäisyydestä, jolloin löystyneet osat heiluvat kalisten pienestäkin liikkeestä.
== Epäkäytännöllisyys ==
Jotkut miekat ovat mahdollisimman epäkäytännöllisiä, varsinkin kun miekan ulkonäköön on nähty enemmän vaivaa kuin itse käytännöllisyyteen. Erittäin hyvä esimerkki tällaisesta designista on Mihawkin kantama Yoru-miekka, jonka väistin on lähes yhtä pitkä kuin terä itse. Se, miten Mihawk voisi ketterästi käsitellä tällaista jalokivin koristeltua, ylipainavaa jättiristiä, herättää kysymyksiä. Näihin kysymyksiin tosin vastaa osittain se, että Mihawkin lyönnit ovat äärimmäisen hitaita, vaikka hän onkin maailman suurin miekkamestari.
== Eritasoiset miekat ==
Siitä lähtien kun miekkoja on alettu brändäämään mestaritöinä sekä suurina mestaritöinä, hamuaa jokainen vähänkin nimekkääksi miekkailijaksi pyrkivä käsiinsä vähintään yhden sellaisen. Mitä suurempi mestarityö, sitä voimakkaammaksi miekkamiehet uskovat tulevansa. Todellisuudessa miekkojen välillä on hädin tuskin mitään eroa, mutta jotkut boikotoivat hyviäkin miekkoja vain siksi, etteivät ne ole parhaista parhaimpia mestaritöitä.
Roronoa Zoro on mestaritöiden suhteen harvinaisen ahne, sillä hänellä on ollut jo yhteensä neljä nimettyä miekkaa, ja hän vaihtaa jatkuvasti niitä parempiin. Toisaalta hän ei ole samanlainen hamstraaja kuin Tashigi, joka ei edes käytä keräämiänsä tusinamestaritöitä.Category:Esineet